Neuvoston asetus (ETY) N:o 1630/91, annettu 13 päivänä kesäkuuta 1991, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta



Virallinen lehti nro L 150 , 15/06/1991 s. 0019 - 0020

Suomenk. erityispainos Alue 3 Nide 38 s. 0008

Ruotsink. erityispainos Alue 3 Nide 38 s. 0008



NEUVOSTON ASETUS (ETY) N:o 1630/91, annettu 13 päivänä kesäkuuta 1991, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että asetuksen (ETY) N:o 804/68(3), sellaisena kuin se on viimeksi muutettuna asetuksella (ETY) N:o 3641/90(4), 5 c artiklan 3 kohdassa vahvistetaan kaikkien jäsenvaltioiden maitoa tai muita maitotuotteita käsitteleville tai jalostaville yrityksille maidon ja maitoa vastaavien tuotteiden toimitusten kokonaismäärä, jota yksikkökohtaisten viitemäärien yhteismäärä ei saa ylittää, maito- ja maitotuotemarkkinoille on ominaista pysyvästi ylijäämäinen tilanne, joka johtuu vientimahdollisuuksien vähenemisestä kolmansiin maihin ja tiettyjen maitotuotteiden kulutuksen jatkuvasta vähenemisestä yhteisössä; koska on ehdottoman välttämätöntä saavuttaa tarjonnan ja kysynnän välinen tietty tasapaino, olisi taattuja kokonaismääriä alennettava 2 prosentilla; yhtenäisyyden vuoksi olisi alennettava asetuksen (ETY) N:o 804/68 5 c artiklan 3 kohdan kolmannen alakohdan f alakohdassa ajanjaksoksi 1991/1992 vahvistettuja määriä 2 prosentilla mainitun kohdan toisen alakohdan mukaisesti vahvistetuista perusmääristä; uutta alentamista on itse asiassa sovellettava kaikissa jäsenvaltioissa, joiden kaikkien on osallistuttava tarvittaviin yhteisvastuullisiin ponnisteluihin, yksikkökohtaisten viitemäärien alentaminen, jonka on tapahduttava ajanjakson aikana erityisesti taattujen kokonaismäärien alentamisen vuoksi, tekee tarpeelliseksi lieventää viitemäärien väliaikaisten luovuttamisten käyttöön ottamista ajoissa koskevaa säännöstä kiintiöjärjestelmän kahdeksannen soveltamisajanjakson aikana, ja asetuksen (ETY) N:o 804/68 7 a artiklalla käyttöön otetun interventiojärjestelmän ajallisen tasapainon varmistamiseksi, markkinoiden hallinnan parantamiseksi, olisi säädettävä mainitun artiklan soveltamisesta lisämaksujärjestelmän loppuun saakka, ON ANTANUT TÄMÄN ASETUKSEN: 1 artikla Muutetaan asetus (ETY) N:o 804/68 seuraavasti: 1) Muutetaan 5 c artikla seuraavasti: a) Korvataan 1 a artiklan kolmas alakohta seuraavasti: "Poiketen ensimmäisestä alakohdasta jäsenvaltiot voivat kahdeksanneksi 12 kuukauden ajanjaksoksi sallia ja rekisteröidä väliaikaiset luovuttamiset viimeistään 31 päivänä joulukuuta 1991." b) Korvataan 3 kohdan kolmannen alakohdan f alakohta seuraavasti: "f) kokonaismäärä tuhansina tonneina ilmaistuna 1 päivän huhtikuuta 1991 ja 31 päivän maaliskuuta 1992 väliseksi ajanjaksoksi vahvistetaan seuraavasti: Belgia 3 025,531 Tanska 4 589,080 Saksa 28 514,420(5) Kreikka 544,780 Espanja 4 571,000 Ranska 24 195,960 Irlanti 4 963,200 Italia 8 620,120 Luxemburg 249,100 Alankomaat 11 260,260 Portugali 1 743,420 Yhdistynyt kuningaskunta 14 409,800 (5) josta 6 463,800 entisen Saksan demokraattisen tasavallan alueelle." 2) Korvataan 7 a artiklan 1 kohdan ensimmäisessä alakohdassa ilmaisu "järjestelmän kahdeksannen 12 kuukauden pituisen soveltamisajanjakson loppuun" ilmaisulla "järjestelmän loppuun saakka." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Edellä 1 artiklan 1 b kohtaa sovelletaan 1 päivästä huhtikuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 13 päivänä kesäkuuta 1991. Neuvoston puolesta Puheenjohtaja A. BODRY (1) EYVL N:o C 104, 19.4.1991, s. 52 (2) Lausunto on annettu 16 päivänä toukokuuta 1991. (3) EYVL N:o L 148, 28.6.1968, s. 13 (4) EYVL N:o L 362, 27.12.1990, s. 5